**«Тұран» университеті,«Журналистика және аударма ісі»**

**кафедрасы,                                                                                                         «Журналистика» мамандығының 2-курс студенті Биртаева Ақниет**

**«Тұран» университеті,**

**«Журналистика және аударма ісі» кафедрасының**

**қауымдастырылған профессоры, филология ғылымдарының кандидаты**

Гендерлік саясат: Қазақстандағы әйел

теңдігі және бала құқығы

Гендерлік теңдік саясаты дегенде алдымен біздің ойы-

мызға 70 жыл советтік социалистік қоғам санамызға сіңір-

ген еркек пен әйел, бай мен кедей тең деп үйреткен түсінік

оралады. Бірақ совет одағы әйел теңдігі идеясын еңбек

мәселесіне тіреді де ауыр жұмысты әйелдердің де атқа-

руына саналы түрде мәжбүр етті. Тарихтан белгілі советтік

социалистік еңбек ерлерінің қатарында комбайыншы, трак-

торшы, дихан, малшы, сақманшы, құрылысшы әйелдердің

аттары көбірек аталатын. Жұмысшы табын қалыптастыру,

құрылысшы отрядын құру басты саясаты болған коммуни-

стік идеология әйел теңдігі деген желеумен аналарымыз-

ды, қыздарымызды ауыр жұмысқа жекті. Сөйтіп ғасырлар

бойы «оттың басы, ошақтың қасында» баласын бағып,

ерін күтіп келген қазақ әйелінің арасында өзінің нәзіктігін

жоғалта бастаған әйелдер көбейді. Бұл өз кезегінде халқы-

мыздың ұлттық болмысына қаншалықты пайдалы немесе

зиянды болғаны туралы нақты тұжырым әлі жасалған жоқ.

Бірақ қазақ қоғамында әйел теңдігін жақтайтын көзқарас

қалыптасты. Тек «Еркек көктен түскен жоқ, әйел оның

анасы, әйел жерден шыққан жоқ ол да еркектің баласы»

(А.Тұрмағанбетов) деген тұжырымдамасы қазақ халқы-

ның ғасырлар бойы қалыптасқан өмірлік философиясының

темірқазығы екенін көмескілейтін көзқарастар бар. Егер

сау ақылға салып таразылайтын болсақ, қазақтың дүние-

танымында ер мен әйелдің өзінің табиғат жаратылысына

сай өз орны бар екенін көруге болады. Советтік жүйе біздің

қазақтың түсінігіне әйел теңдігі деген ұғымды тықпаласа,

жаһандық үрдіс ал гендерлік теңдік ұғымын тықпалап әлек

болып жатыр. Десек те, кейбір пікірлер советтік әйел теңді-

гі түсінігін қолдап, гендерлік теңдік түсінігін күстәналап

жатады.

Дегенмен, аздап ізденіп, оқысақ, гендерлік теңдік деген

адам құқықтарын қорғау, отбасындағы зорлық-зомбылыққа

қарсы тұру, отбасы институтын қалпына келтіру, бала тәр-

биесі мен үй шаруасына ерлердің де араласуын қамтамасыз

ету, еңбек бөлінісінде әйел мен еркектің шығармашылық

мүмкіндіктері мен қабілет-қарымын, дарыны мен талантын

тең дәрежеде дамыту, бірдей мүмкіндіктер бере отырып,

ешқандай кемсітушілікке жол бермеу, екеуінің де барлық

потенциалын отбасы және мемлекет игілігіне жарату деген

анықтамадан тұратынын көреміз. Яғни мәселе гендерлік

теңдіктің қағаздағы анықтамасы мен шын өмірде жүзеге

асуының қаншалықты сәйкестігінде сияқты. Өйткені дүни-

ежүзінде және елімізде әйелдердің де ерлердің де қоғам-

дық, әлеуметтік, тұрмыстық, саяси, мәдени, экономикалық,

құқықтық проблемалары бар екенін ешкім жоққа шығара

алмайды. Тіпті соңғы жылдары отбасында зәбір көрген

ана, қадірі қашқан әке, қамқорлықсыз қалған бала туралы

жиі еститін болдық. Ал мұндай келеңсіздіктерді кейбір ұй-

ымдар заң шеңберінде әділ шешкеннен гөрі әйелге немесе

еркекке құқықтық басымдық беру арқылы шешкілері ке-

летінін байқаймыз.